Die lewe vandag is ’n regte rat race. Dalk het jy vandag in die verkeer vasgesit en gevoel hoe die ongeduld opborrel of dalk het iemand jou verkeerde knoppies gedruk. In Galasiërs 5:22 lees ons:
Liefde, vreugde, vrede ... so begin die vrug van die Gees (Galasiërs 5:22). God is liefde, maar ook die bron van vreugde en daarom kan ons te midde van ’n stukkende wêreld lewensvreugde ervaar (Johannes 15:10, 11). Jy mag dalk vra: lewensvreugde of ongekende blydskap vandag? Miskien is jou omstandighede op die oomblik so donker dat vreugde vir jou soos wensdenkery voel!
God is liefde. In 1 Johannes 4:10 staan: “Werklike liefde is dit: nie die liefde wat ons vir God het nie, maar die liefde wat Hy aan ons bewys het deur sy Seun te stuur as versoening vir ons sondes.”